UniRed

UniRed je wjelerěcny unicodowy tekstowy editor za Windows 9x, NT, 2000 a XP a jo w programěrowańskej rěcy Delphi programěrowany.

 Kakosći 

UniRed pódpěra slědujuce znamješkowe sajźbyhttps://web.archive.org/web/20080604043639/http://www.esperanto.mv.ru/UniRed/UTF8/index.html:

 16-bitowy Unicode (big endian a little endian);
 UTF-8;
 systemowe znamješkowe sajźby wót Windows;
 systemowe znamješkowe sajźby wót DOS (OEM);
 Latin-1, Latin-2, Latin-3 atd;
 cyriliske znamješkowe sajźby: cp866, windows-1251, koi8-r;

Program pódpěra rozdźělne programěrowańske rěcy, kaž na pś. C/C++, Delphi, Java. Ale pódpěra teke HTML.

Aby wobźěłanje datajow wólažcył, UniRed móžo tekst pó syntaksy zabarwiś.

Móžo tekst z pomocu regularnych wurazow narownaś a z pšawopisnym programom ISpell gromaźe źěłaś.

 Rěcy 
Standardnej rěcy za programowy pówjerch editora stej engelšćina a rusojšćina (mamina rěc programowego awtora). Za dalšnych 21 rěcow su rěcne pakśiki, kótatrež daju se pózdźej instalěrowaś. Za UniRed njejo oficielny dolnoserbski rěcny pakśik wopśimjony, ale jo njeoficielny rěcny pakśik - glědaj nožku 1.

Mimo togo eksistuju rěcne pakśiki za ukrainšćinu, běłorušćinu, esperanto, češćinu, walizišćinu, dańšćinu, nimšćinu, špańšćinu, francojšćinu, galicišćinu, italšćinu, litawšćinu, madagaskaršćinu, pólšćinu, portugišćinu za Portugalsku a Brazilsku, słowakšćinu, šwedšćinu, tataršćinu a grichišćinu.

 Pšawopis 

Z wuwześim górnoserbšćiny, madagaskaršćiny a walizišćiny su za wše rěcy teke pšawopisne pakśiki.

 Wuwiśe 
Programowy awtor jo južo pśed někotarymi lětami wozjawił, až wón UniRed dalej njewuwijo.

 Nožki 

Kategorija:Software
Kategorija:Lichotna software